CELEX: 32018D1275
Language: bg
Date: 2018-09-18 00:00:00
Title: Решение (EС) 2018/1275 на Съвета от 18 септември 2018 година за назначаване на членовете на комитета по подбора, предвиден в член 14, параграф 3 от Регламент (ЕС) 2017/1939

21.9.2018   
               
               
                  BG
               
               
                  Официален вестник на Европейския съюз
               
               
                  L 238/92
               
            
         РЕШЕНИЕ (EС) 2018/1275 НА СЪВЕТА
         от 18 септември 2018 година
         за назначаване на членовете на комитета по подбора, предвиден в член 14, параграф 3 от Регламент (ЕС) 2017/1939
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2017/1939 на Съвета от 12 октомври 2017 г. за установяване на засилено сътрудничество за създаване на Европейска прокуратура (1), и по-специално член 14, параграф 3 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Съгласно член 14, параграф 3 от Регламент (ЕС) 2017/1939 трябва да бъде създаден комитет по подбора, който да състави списък с подбрани квалифицирани кандидати за длъжността европейски главен прокурор и да предостави обосновано становище относно квалификациите на кандидатите за европейски прокурори.
                  
               
                     (2)
                  
                  
                     В Регламент (ЕС) 2017/1939 се предвижда, че Европейският парламент и Съветът назначават по общо съгласие европейския главен прокурор от списък с подбрани квалифицирани кандидати, съставен от комитета по подбора.
                  
               
                     (3)
                  
                  
                     В Регламент (ЕС) 2017/1939 също така се предвижда, че Съветът назначава всеки европейски прокурор, избирайки го измежду трима кандидати, посочени от всяка държава членка, след като получи обосновано становище от комитета по подбора.
                  
               
                     (4)
                  
                  
                     Комитетът по подбора разглежда заявленията за позицията на европейски главен прокурор и за позициите на европейските прокурори спрямо изискванията, посочени съответно в член 14, параграф 2 и член 16, параграф 1 от Регламент (ЕС) 2017/1939, включително дали независимостта на кандидатите е извън съмнение.
                  
               
                     (5)
                  
                  
                     Комитетът по подбора се състои от дванадесет лица, избрани измежду бивши членове на Съда на ЕС и Сметната палата, бивши национални членове на Евроюст, членове на националните върховни съдилища, прокурори с висок ранг и юристи с общопризната компетентност.
                  
               
                     (6)
                  
                  
                     Един от членовете на комитета се предлага от Европейския парламент. На 31 май 2018 г. Европейският парламент направи своето предложение, като номинира Antonio MURA за член на комитета.
                  
               
                     (7)
                  
                  
                     По отношение на членския състав на комитета по подбора Комисията взе предвид необходимостта от географски баланс, баланс между половете и надлежно представяне на правните системи на държавите членки, които участват в Европейската прокуратура.
                  
               
                     (8)
                  
                  
                     Сред единадесетте лица, а именно шест мъже и пет жени, предложени от Комисията, са бивш член на Съда, бивш член на Сметната палата, бивш национален член на Евроюст, петима висши прокурори, двама членове на върховни национални съдилища и адвокат с призната компетентност.
                  
               
                     (9)
                  
                  
                     В член 14, параграф 3 от Регламент (ЕС) 2017/1939 се предвижда, че Съветът приема решение за назначаване на членовете на комитета по предложение на Комисията.
                  
               
                     (10)
                  
                  
                     Ето защо следва да бъдат назначени членовете на комитета по подбора,
                  
               ПРИЕ НАСТОЯЩОТО РЕШЕНИЕ:
         
            Член 1
            За членове на комитета, предвиден в член 14, параграф 3 от Регламент (ЕС) 2017/1939, за срок от четири години от 9 октомври 2018 г., се назначават следните лица:
            
                         
                     
                     
                        г-н Peter FRANK
                     
                  
                         
                     
                     
                        г-жа Ulrike HABERL-SCHWARZ
                     
                  
                         
                     
                     
                        г-н Theodoros IOANANIDES
                     
                  
                         
                     
                     
                        г-жа Saale LAOS
                     
                  
                         
                     
                     
                        г-н Jean-Claude MARIN
                     
                  
                         
                     
                     
                        г-н Ján MAZÁK
                     
                  
                         
                     
                     
                        г-жа María de los Ángeles GARRIDO LORENZO
                     
                  
                         
                     
                     
                        г-н Marin MRČELA
                     
                  
                         
                     
                     
                        г-н Antonio MURA
                     
                  
                         
                     
                     
                        г-н Vítor Manuel da SILVA CALDEIRA
                     
                  
                         
                     
                     
                        г-жа Martine SOLOVIEFF
                     
                  
                         
                     
                     
                        г-жа Raija TOIVIAINEN.
                     
                  
         
            Член 2
            Настоящото решение влиза в сила на двадесетия ден след публикуването му в Официален вестник на Европейския съюз.
         
         
            Съставено в Брюксел на 18 септември 2018 година.
            
               
                  За Съвета
               
               
                  Председател
               
               G. BLÜMEL
            
         
         
            (1)  ОВ L 283, 31.10.2017 г., стр. 1.